Държавен вестник, бр. 6, 2013 г., стр. 137

БРОЙ  6	
Д Ъ Р Ж А В Е Н  В Е С Т Н И К 	
СТР.  137  
II. Библотеки и архиви
Член 15
Страните следва да насърчават сътрудни­
чеството между техните библиотеки, което 
може да включва размяна на книги, публи­
кации и периодични издания, както и обмен 
на микрофилми и библиотечни материали в 
съответствие с националното им законода­
телство.
Член 16
Страните следва да насърчават сътрудни­
чеството между техните държавни архивни 
институции, като разменят на реципрочна 
основа копия на документи, осъществяват 
съвместна дейност по архивни проекти от 
взаимен интерес и др., в съответствие с тях­
ното законодателство.
III. Образование по изкуствата
Член 17
По време на валидността на тази Програма 
страните следва да насърчават установяването 
на контакти и сътрудничество между сродни 
училища по изкуствата. Това сътрудничество 
включва обмен на информация за учебни 
планове и учебна литература.
IV. Култура и изкуство
Член 18
Страните следва да обменят информация 
относно организираните от тях международни 
културни прояви, като фестивали, конкурси и 
др., и насърчават участието на представители 
на другата страна в тях съгласно регламента 
на всяка отделна проява.
Член 19
Страните следва да насърчават сътрудни­
чеството в областта на театъра, музиката, 
фолклора, балета и модерните танци и участи­
ето на състави, изпълнители и специалисти в 
културни прояви по покана на организаторите.
Член 20
Страните подкрепят сътрудничеството в 
областта на изобразителните изкуства и учас­
тието на техни представители в провежданите 
в тази област прояви.
За популяризиране произведенията на ар­
тисти от другата страна страните насърчават 
размяната на изложби и творци.
По време на валидността на тази Програ­
ма страните разменят на реципрочна основа 
по една представителна изложба. Темата и 
подробностите ще бъдат договорени по ди­
пломатически път.
Член 21
Страните насърчават установяването на 
преки контакти между съответните им ин­
ституции, като:
  – спомагат за обмена на специалисти в 
областта на проучването, опазването и по­
пуляризирането на културното наследство, 
както и съвместни проекти в тази област;
 – разширяват взаимното сътрудничест­
во в областта на музейното дело, както и 
обменят делегации в областта на културата 
и изкуството.
Член 22
Страните следва да насърчават сътруд­
ничеството между държавните институции, 
които са отговорни за опазването на тяхното 
културно наследство, чрез улесняване на 
техническото оценяване, записването, опаз­
ването и популяризирането на културните 
ценности и обекти според националното 
законодателство на двете страни и между­
народните инструменти, приети от страните 
в това отношение. В тази рамка държавните 
институции следва да насърчават:
 – обмена на научна информация, публи­
кации и опит в запазването на културното 
наследство; 
 – обмена на информация и опит относно 
законодателството в сферата на опазване на 
културното наследство;
 – размяната на двама експерти по дей­
ности, свързани с консервация и реставрация 
на културното наследство, както и двама 
археолози от компетентни държавни инсти­
туции за период до 10 дни всеки;
 – разработването на съвместни проекти 
по международни програми в сферата на 
опазване на културното наследство в съот­
ветствие със законодателството на страната, 
на чиято територия се реализира проектът;
 – разработването на съвместни проекти 
по международни програми в сферата на 
обучаването на експерти по опазване на 
културното наследство;
 – разработването на съвместни проекти 
за конкретни обекти – културни ценности, 
във връзка с тяхното опазване, консервация 
и реставрация в съответствие със законода­
телството на страната, на чиято територия 
се реализира проектът. 
Сътрудничество в областта на забраната и 
предотвратяването на незаконния износ, внос 
и прехвърляне на собственост на културни 
ценности в съответствие с националното 
законодателство на двете страни и задъл­
женията, произлизащи от международните 
инструменти, на които те са договарящи 
страни. 
Член 23
Страните следва да насърчават преките 
контакти между сдруженията на техните пи­
сатели за целите на внедряване на проекти 
за сътрудничество в областите на техните 
интереси. 
Член 24
Страните следва да насърчават инициа­
тивите на издателските къщи за публикува­
нето на преводи на съвременни литературни